Εμπρός! Ρίξτε όσο νερό έχουμε!
Σβέλτα! Σβήστε τη φωτιά με σεντόνια!
Ρίξτε εκείνες τις καλύβες. Πρέπει να φτιάξουμε μια αντιπυρική ζώνη!
Καταραμένες φωτιές! Θέλετε να με σκοτώσετε; Ελάτε!
Τι καίγεται;
Η Σάγκαρ Βάντα. Εκεί όπου έμενε ο Λιν.
Εσύ είπες ότι έφυγε.
Κρυώνω.
Εντάξει. Πρέπει να το κρατάς καθαρό. Κατάλαβες;
Κατάλαβα. Εντάξει. -Έγινε. Μπράβο, φίλε μου.
Σαλάμ αλέικουμ, κύριε Λιν.
Ουά αλέικουμ ασαλάμ.
Είμαι ο Κασίμ Αλί, ο επικεφαλής εδώ.
Ο Πραμπού μού έχει μιλήσει για σας.
Σας ευχαριστώ, κε Λιν.
Σας ευχαριστώ για ό,τι κάνετε.
Θα έκανα περισσότερα με καλύτερες προμήθειες. Αν μου φέρετε ό,τι έχετε...
Κάποιοι χρειάζονται νοσοκομείο, φάρμακα, ορούς.
Ναι, μα τίποτα απ' όλα αυτά δεν θα έρθει εδώ.
Έχετε ήδη όσα έχουμε.
Παρβάτι;
Μπορεί κάποιος να δει τη Λάκσμι;
Τι έγινε; Τι έγινε, Λάκσμι;
Λιν, έλα δω!
Φέρτε την εδώ.
Ένα τραπέζι να την ξαπλώσω.
Σιγά σιγά! Με το μαλακό.
Εντάξει. Είσαι καλά. Όχι, είσαι εντάξει.
Είσαι εντάξει. Ήρεμα. Είσαι εντάξει.
Ρώτα την αν δυσκολεύεται να ανασάνει.
Θέλει νοσοκομείο για να βγει το μέταλλο.
Δεν μπορείς εσύ; -Όχι. Με τίποτα.
Πρέπει να τρύπησε πνεύμονα.
Μαμά! -Ραβί!
Όχι, όχι! Βγήκε!
Ραβί! -Μαμά!
Πραμπού! Βάλε εκεί τα χέρια σου, εντάξει;
Σταθερή πίεση.
Πάρ' τα χέρια σου!
Θέλω να την κρατάς. Εντάξει; -Εντάξει.
Να μην κουνηθεί. -Εντάξει.
Πες της ότι θα τη βοηθήσει να ανασάνει.
Μην την αγγίζετε!
Άσε ήσυχη τη μητέρα μου!
Κασίμ, προσπαθώ ν' ακούσω!
Ραβί, σταμάτα! Προσπαθεί να τη βοηθήσει.
Ραβί. -Καλό είναι αυτό;
Ραβί. -Μαμά!
Ραβί!
Σκατά! Γαμώτο!
Τι έγινε; -Χρειάζεται γιατρό αμέσως!
Άκρη!
Πραμπού, βοήθα να τη σηκώσουμε.
Με το τρία. Ένα, δύο, τρία.
Μαμά. -Κύριε Λιν, πού την πας;
Χρειάζεται γιατρό ή θα πεθάνει γρήγορα.
Τότε, άσ' τη να πεθάνει με τους αγαπημένους της.
Θέλω να ζήσει με τους αγαπημένους της, όχι να πεθάνει! Πραμπού;
Αυτό είναι λάθος. -Με το τρία. Ένα, δύο, τρία.
Ραβί. -Λάκσμι, όλα καλά.
Θα σε πάμε στον γιατρό. -Πάμε, πάμε!
Ραβί!
Μη φοβάσαι, Ραβί. Τη βοηθούν.
Λιν.
Λιν, άκου!
Δεν θα πεθάνει! Όχι εξαιτίας μου!
Θέλουμε βοήθεια!
Σταμάτα!
Πραμπού. -Πεθαίνει μια γυναίκα!
Πραμπού.
Σταμάτα!
Λιν, σταμάτα! Φτάνει!
Τι είπε;
Δεν έχει σημασία.
Θέλω να ξέρω.
Ζήτησε τον Ραβί.
Θα γυρίσουν γρήγορα.
Πόσες καλύβες κάηκαν;
Τριάντα. Μαζί κι η δική μου.
Μαμά!
Πάω να φέρω λίγο φαγητό και τσάι, εντάξει;
Δεν πεινάω.
Λιν.
Προσπαθούσες για το καλύτερο, το ξέρω. Μπορείς να...
Εγώ φταίω.
Αν δεν ερχόμουν, δεν θα ξεσπούσε φωτιά...
Λιν, σε παρακαλώ!
Έχουμε συχνά φωτιές εδώ.
Λες εγώ να μη θυμώνω που έφυγε η Λάκσμι;
Σταθήκαμε τυχεροί.
Πέρυσι είχαμε μεγαλύτερη φωτιά, κάηκε μεγαλύτερο μέρος της τζοπαντπάτι.
Πάνω από 20 πέθαναν.
Θα φέρω φαγητό, εντάξει;
Πέτα το... Γαμώτο!
Πέτα το ντοσιέ και ψηλά τα χέρια!
Προχώρα, γαμώτο!
Μην αγγίζεις γαμωσυναγερμούς!
Μου γεμίζετε τις σακούλες, κυρίες;
Είναι όλα ασφαλισμένα. Δεν αξίζει ν' ασχολείστε καν.
Κάνε ό,τι λέει.
Σε παρακαλώ... Λόρα. -Εντάξει, εντάξει.
Άντε βρείτε δουλειά, ρε τεμπέληδες!
Συγγνώμη! Αυτή είναι η δουλειά μας, μωρή μπουλντόζα!
Μη μας εμποδίζεις να την κάνουμε!
Έλα, αγάπη. Όλα καλά. Αρκεί να γεμίσεις τη σακούλα.
Δεν βλέπεις ότι τρέμει;
Γέμισε τις σακούλες!
Κάντε άκρη! Φύγετε!
Πρόσεχε!
Σόρι, φίλε. Εγώ φταίω.
Άσε με!
Πέτα το όπλο, γαμώτο!
Άσε με! Μπάσταρδε! Πέτα το όπλο!
Παράτα με, γαμώτο!
Πέτα το όπλο! Πέτα το! -Καλά!
Τι έκανες;
Κουνήσου.
Ντέιλ!
Ντέιλ, κουνήσου, γαμώτο!
Τώρα! Έλα.
Ντέιλ.
Καλέστε ασθενοφόρο!
Εντάξει. Μείνε μαζί μου.
Είσαι εντάξει, φίλε μου. Είσαι εντάξει.
Μείνε μαζί μου.
Μην τον ακουμπάς!
ΣΑΝΤΑΡΑΜ
Σαλάμ αλέικουμ, Ουαλιντμπάι.
Αλέικουμ ασαλάμ, Χαντερμπάι.
Ενδιαφέρουσα επιλογή τοποθεσίας.
Είναι θλιβερό αν σκεφτείς πόσοι έβγαζαν το ψωμί τους εδώ σε καλύτερες εποχές.
Τα πάντα έχουν ημερομηνία λήξης, έτσι;
Και οι πάντες.
Λοιπόν, εσύ ήθελες να μιλήσουμε. Εδώ μπορούμε να το κάνουμε.
Ο Ρουτζούλ Ααντεκάρ είναι νεκρός.
Κι εγώ στη θέση σου θα είχα κάνει ακριβώς το ίδιο.
Όλες οι εταιρείες τα πάνε καλά.
Οι άντρες μας δεν αλληλοσκοτώνονται στους δρόμους
κι όλοι είναι ικανοποιημένοι.
Επειδή διοικούνται από κουρασμένους γέρους, συμβιβασμένους με το κατεστημένο.
Εκτός απ' τη δική σου εταιρεία; -Εκτός απ' τη δική μου.
Ο Ρουτζούλ σε θεωρούσε αδύναμο, έτσι;
Η βεβαιότητα για το σωστό δεν καθιστά κανέναν αδύναμο,
αλλιώς θα ήλεγχες εσύ ακόμη την αγορά διαβατηρίων στην Κολάμπα, όχι εγώ.
Περί αυτού πρόκειται, Ουαλίντ;
Θα ξεκινήσεις πόλεμο για την πληγωμένη υπερηφάνεια σου;
Δεν ξεκινάω τίποτα. Για δουλειές μιλάμε, γιαρ.
Η Σάγκαρ Βάντα αξίζει μια περιουσία. Έκανα στον Ρουτζούλ μια καλύτερη προσφορά.
Δεν πρόκειται να χάσω τη Σάγκαρ Βάντα.
Απειλή είναι αυτό;
Μια απλή δήλωση ενός γεγονότος.
Ίσως για σένα, τσάτσου, ε;
Βλέπεις, κάποιος μπορεί να λέει ότι η γυναίκα του είναι όμορφη
κι ένας άλλος να βλέπει ένα γουρούνι.
Είναι γεγονός, νομίζω, πως έχω περισσότερους άντρες και λεφτά.
Είναι γεγονός, νομίζω, ότι γυναίκες και ναρκωτικά είναι το μέλλον,
ωστόσο εσύ επιλέγεις να μείνεις στο παρελθόν.
Αν δεν δίνεις στον κόσμο αυτό που θέλει, περνάς στην ιστορία, Χαντερμπάι.
Ίσως να σου στήσω ένα μεγάλο άγαλμα στις πύλες της Σάγκαρ Βάντα μου.
Πάντα χαίρομαι να τα λέμε, Ουαλιντμπάι.
Ξύπνησες; Ωραία, έλα. Πρέπει να δεις κάτι, αφεντικό.
Εντάξει. Δώσ' μου ένα λεπτό.
Έλα, να.
Γεια.
Τι κάνουν όλοι αυτοί;
Είναι οι ασθενείς σου.
Τι εννοείς;
Έμαθαν για τη βοήθεια που πρόσφερες χθες και περιμένουν να σε δουν.
Όχι. Δεν είμαι...
Δεν μπορώ. -Λιν, δεν έχουν πρόβλημα να περιμένουν.
Είναι ήδη πάνω από μια ώρα εδώ. Τους είπα ότι χρειάζεσαι ύπνο.
Πραμπού.
Ακόμη κι εδώ να μην ήσουν, πάλι θα περίμεναν, μα για το τίποτα.
Κι αυτό σκοτώνει την ελπίδα. Μα το να περιμένεις κάτι είναι αλλιώς, να;
Δεν μπορώ να το κάνω αυτό. Δεν είμαι καν γιατρός.
Καλύτερα κακός γιατρός παρά καθόλου.
Δεν λέω ότι είσαι κακός! Μόνο ότι και να ήσουν, δεν θα πείραζε.
Λιν, σε παρακαλώ!
Πραμπού... -Η Λάκσμι θα πέθαινε ούτως ή άλλως.
Και θα την κλάψουμε.
Μα έτσι είναι μερικές φορές.
Πώς είσαι, Πραμπού; -Καλά.
Κύριε Λιν.
Θέλω να ζητήσω συγγνώμη για χθες βράδυ. Είχες δίκιο, έπρεπε ν' ακούσω.
Κασίμ, θα μας βοηθήσει;
Ήθελα να το βάλω στα πόδια όσο ποτέ,
να πάρω τη δεύτερη ευκαιρία που μου 'χαν δώσει τα λεφτά της Κάρλα και να φύγω,
παρά το κακό που είχε κάνει στους ανθρώπους η βοήθεια.
Όλα θα πάνε καλά, θα δεις. -Θεού θέλοντος.
Είναι πολλά λεφτά για να τα δίνεις, Λινμπάμπα.
Ναι, αλλά θα χρειαστώ πολλά πράγματα.
Μα γιατί το κάνεις αυτό;
Έχω τους λόγους μου.
Εμπρός, πάρ' τα. Ξαναχτίστε τα σπίτια που κάηκαν.
Σε παρακαλώ.
Θα φροντίσω να πιάσει τόπο κι η τελευταία πεντάρα.
Λοιπόν! Άλλα δυο λεπτά, εντάξει;
Εντάξει.
Θα βάλω λίγη απ' αυτή, εντάξει;
Έπρεπε να είμαι εγώ.
Άλλος με την εκπαίδευσή μου δεν θα είχε βρεθεί στην παραγκούπολη λόγω παρανομίας.
Ένας άλλος εγκληματίας δεν θα είχε την εκπαίδευσή μου.
Δεν καταλάβαινα το αστείο κι η μοίρα δεν μ' έκανε να γελάσω.
Μα ήξερα πως δεν μπορούσα να φύγω.
Έχουμε άλλους 20 ασθενείς.
Εντάξει; Έξω. Εντάξει.
Πάμε.
Γεια σας.
Πρέπει να φας.
Το πρωινό των πρωταθλητών.
Φέρεσαι τόσο παιδιάστικα μερικές φορές.
Μου θύμωσες επειδή σε ξέκοψα απ' την πρέζα;
Εσύ έχεις θυμώσει.
Τόσο πολύ σε τσαντίζει που πρέπει να με φροντίζεις;
Θέλω να φροντίσεις τον εαυτό σου, Λίζα.
Μα δεν το κάνεις, γιατί σ' αρέσει να είσαι ανήμπορη,
αφού αυτό σε κάνει το επίκεντρο σ' όποιο σύμπαν τυγχάνει να ζεις.
Κάποιοι σε φροντίζουν επειδή σ' αγαπούν.
Δεν είναι κακό αυτό.
Και τι γίνεται όταν δεν είναι εκεί;
Δεν μπορείς ν' αρνείσαι να φροντίσεις κάποιον μια ζωή μην τυχόν και φύγει.
Δεν μπορώ να το κάνω αυτό, Λίζα. Όχι τώρα.
Δεν θέλω να τσακωθώ μαζί σου, όχι μ' όλα τα άλλα που συμβαίνουν.
Συγγνώμη.
Έχεις δίκιο. Είμαι μια εγωίστρια, κακομαθημένη σκύλα.
Τι έχεις;
Χθες, το μόνο που μπορούσα να σκεφτώ ήταν να μην είμαι αδύναμη.
Και τώρα κλείνω τα μάτια μου και το μόνο που βλέπω είναι τον Ρουτζούλ νεκρό.
Ο Χαντέρ ήξερε.
Προσπάθησε να με προστατεύσει, κι όσο περισσότερο το έκανε...
τόσο πείσμωνα να μου αποδείξω ότι μπορούσα να το διαχειριστώ.
Δεν χρειάζεται ν' αποδείξεις τίποτα, Κάρλα.
Αν δεν το κάνω, θα χαλάσει η συμφωνία.
Και θα 'ταν τόσο κακό αυτό;
Από πότε έχεις να χαλαρώσεις και να νιώσεις χαρούμενη;
Πραγματικά χαρούμενη;
Ας πέσουμε στα τάρταρα μαζί.
Υπόσχομαι να φάω λίγο και να μην είμαι αφόρητος μπελάς,
αν υποσχεθείς να μείνεις εδώ μαζί μου και ν' ακούμε δίσκους όπως παλιά
μέχρι να ξεμείνουμε από ποτό και χασίσι.
Εντάξει.
Χρειάζεσαι ξεκούραση; Θα τους πω να ξανάρθουν αύριο.
Όχι, εντάξει είμαι.
Σταματήστε! Ο δρ Λιν θα κάνει ένα διάλειμμα.
Aυτό είναι για να σας ευχαριστήσω, δρ Λιν.
Βασικά, ήταν ιδέα του Πραμπού.
Δική μου ιδέα ήταν.
Έπεισε τον Κασίμ Αλί να μου παραχωρήσει την καλύβα του.
Έπεισα τον Κασίμ Αλί.
Ο Πραμπού αγόρασε όλα τα υλικά.
Αγόρασα τα υλικά.
Πραμπού, ήταν όμορφο αυτό που έκανες.
Θέλετε βοήθεια με τους ασθενείς;
Όχι, ευχαριστούμε.
Φοβερά αυτά, πάντως.
Πολύ καλό, έτσι, Λινμπάμπα; Πολύ επιδέξιο, πολύ διακριτικό.
Μέχρι που την έδιωξες. Παρβάτι!
Σ' ευχαριστώ.
Αν θες, μπορώ να σου φέρω τον δίσκο όταν τελειώσουμε.
Στην τσαγερί.
Θα είσαι εκεί;
Εκεί θα είμαι.
Τι κοιτάτε εσείς; Δεν έχετε δουλειά να κάνετε;
Τελειώνετε!
Το απολαμβάνεις;
Μιαμ, μιαμ.
Το Πάλας λειτουργεί μόνο με ραντεβού.
Το Πάλας λειτουργεί επειδή το αφήνουμε εμείς.
Πες στη Ζου ότι ήρθαμε. Τράβα.
Δεν είμαι κανένα αβοήθητο κορίτσι, Πάντμα, που θα λυγίσει στην πειθαρχία σου.
Θα πρέπει να αφήσετε τυχόν όπλα εδώ.
Όχι, δεν θα τ' αφήσω.
Τιμή μου, Χαντερμπάι. Να σας φέρουμε κάτι να πιείτε ή να φάτε;
Προσφάτως, είχα μια ειλικρινή συζήτηση με τον Ρουτζούλ Ααντεκάρ.
Σήμερα το πρωί, συνάντησα τον Ουαλίντ Σαχ.
Και τώρα ήρθα να δω εσάς.
Δεν εγκρίνω την επιχείρησή σας,
μα κατανοώ ότι πρέπει να υφίσταται.
Σας επετράπη, λοιπόν, να έρθετε εδώ και να ευημερήσετε.
Μα υπήρχε ένας όρος για την επιτυχία σας. Η ουδετερότητα.
Έκανα ένα λάθος, Χαντερμπάι.
Μπορώ μόνο να ζητήσω συγγνώμη.
Αρχικά υπέθεσα ότι το γνωρίζατε.
Όταν συνειδητοποίησα ότι δεν ήταν έτσι, ήταν πολύ αργά.
Όπως λέτε, η θέση μου εδώ στη Βομβάη είναι ευάλωτη...
Δεν παίζετε καλά το θύμα, μαντάμ.
Ελπίζω να προσποιούσασταν καλύτερα όταν ήσασταν παλλακίδα και πόρνη.
Όπως είπα, έκανα ένα λάθος.
Μα αν επρόκειτο να πεθάνω γι' αυτό,
δεν νομίζω να ερχόσασταν αυτοπροσώπως για να το δείτε.
Νεκρή δεν μου είστε χρήσιμη. Ζωντανή, ίσως θα μπορούσα να σας χρησιμοποιήσω.
Πρέπει να αντιληφθείτε ότι φεύγοντας από εδώ, θα πάρω τη ζωή σας μαζί μου
ως εχέγγυο του χρέους που πλέον έχετε.
Κι όταν σας ζητώ κάτι, θα το κάνετε,
διαφορετικά αυτό το μέρος θα γίνει η νεκρική πυρά σας.
Πώς το ξέρατε;
Από την Κάρλα Σααρανέν;
Ποια;
Δεν γνωρίζω αυτό το όνομα.
Ο Ρουτζούλ ανήκε σ' εμένα.
Τον ήξερα καλύτερα απ' ό,τι ήξερε τον εαυτό του.
Έβαλα να τον παρακολουθήσουν. Πού πήγαινε, τι έκανε, ποιον έβλεπε.
Ήταν ανόητος να πιστεύει κάτι άλλο. Η ανοησία του τον σκότωσε.
Ελπίζω εσείς να μην είστε ανόητη, μαντάμ.
Λινμπάμπα, θα φτιάξουμε την πυρά για την κηδεία της Λάκσμι,
αν θες να έρθεις.
Λυπάμαι, Τζόνι. Δεν έχω δικαίωμα να βρίσκομαι εκεί.
Κατηγορείς τον εαυτό σου, είπε ο Πραμπού.
Πολλά λέει ο Πραμπού.
Ναι.
Ο Χαντερμπάι σού χάρισε τη ζωή σου σήμερα. Είναι συνετό αυτό;
Η ζωή μου δεν ανήκει σε κανέναν άντρα για να την πάρει.
Ξέρω τις δουλειές τους όσο κι εκείνοι.
Όλοι αυτοί οι μπάι. Να πάνε να πηδηχτούν.
Ίσως ήρθε η ώρα των μπιχέιν, Πάντμα.
Είχαμε μια συμφωνία εμείς οι δυο.
Αν εννοείς τη Λίζα, εγώ την τήρησα.
Η Λίζα έφυγε.
Δεν βλέπω πού φταίω εγώ.
Τότε, γιατί φοβάσαι, Μαουρίτσιο;
Δεν φοβάμαι.
Εγώ νομίζω πως φοβάσαι.
Νομίζω πως είναι η μόνη στιγμή που άντρες και γυναίκες είναι πραγματικά ίσοι,
όταν είναι ανίσχυροι και τρομοκρατημένοι.
Μα οι γυναίκες αναγκάζονται να το νιώθουν πολύ περισσότερο απ' τους άντρες.
Λόγω αντρών, συνήθως.
Γιατί είμαι εδώ;
Υπάρχει τρόπος να κερδίσεις τη συγχώρεσή μου.
Ακούω.
Θέλω να πουλήσεις καφέ ζάχαρη για μένα στην Κολάμπα.
Η Κολάμπα είναι έδαφος του Χαντερμπάι.
Μα δεν πουλά ηρωίνη εκεί.
Ούτε και κανένας άλλος.
Δεν του χρωστώ καμία αφοσίωση. Εσύ;
Εγώ;
Δεν χρωστώ αφοσίωση σε κανέναν.
Ειλικρινές, έστω.
Οι όροι μου είναι απλοί.
Το όνομά μου δεν θα αναφερθεί ποτέ. Κρατάς το 20% των κερδών.
Σαράντα. Εγώ παίρνω όλο το ρίσκο.
Δεν διαπραγματεύομαι μαζί σου.
Για πόσο μιλάμε;
Έχω πρόσβαση σε όση αφγανική ηρωίνη μπορείς να πουλήσεις.
Εντάξει, είμαστε σύμφωνοι.
Τότε, δεν έχεις να φοβάσαι τίποτα.
Κύριε Λιν;
Με λένε Αμπντουλάχ Ταχέρι.
Κάποιος θέλει να σας γνωρίσει.
Εντάξει. Ποιος είναι;
Παρακαλώ.
Ο κύριος Λίντσεϊ Φορντ;
Αρκεί και σκέτο "Λιν".
Χαίρομαι που σας γνωρίζω. Έχω ακούσει καλά πράγματα.
Πάντα είναι ευχάριστο να ακούς καλά πράγματα για αλλοδαπούς στη Βομβάη.
Ίσως να μ' έχετε κι εσείς ακουστά. Ονομάζομαι Αμπντέλ Χαντέρ Χαν.
Ώστε γίνατε ο γιατρός της παραγκούπολης.
Σε καμία περίπτωση δεν είμαι γιατρός.
Ίσως γι' αυτό τα πάτε τόσο καλά.
Οι γιατροί δεν μπαίνουν στην τζοπαντπάτι οικειοθελώς.
Ο άνθρωπος αναγκάζεται να μην είναι κακός,
μα δεν μπορεί να αναγκαστεί να κάνει το καλό, δεν νομίζετε;
Δεν το έχω σκεφτεί ιδιαίτερα.
Αναρωτιέμαι τι αναγκάζει εσάς.
Μπορώ να κάνω κάτι για σας;
Δεν ξέρω ακόμη.
Γι' αυτό βρίσκομαι εδώ.
Για να σας προσκαλέσω να περάσετε χρόνο μαζί μου και με τον Αμπντουλάχ.
Λοιπόν, χωρίς παρεξήγηση, θα πω κάτι.
Έχετε αρκετά τρομακτική φήμη.
Η ξαφνική σας εμφάνιση, λοιπόν, ίσως δικαιολογεί την κάποια νευρικότητά μου
στο να μπω στο αμάξι σας και να με πάτε μακριά.
Σας δίνω τον λόγο μου. Δεν θα σας συμβεί τίποτα κακό απόψε.
Έχω επιλογή;
Πάντα έχεις επιλογή.
Τελικώς, νομίζω πως είναι το μόνο που έχουμε.
Καλώς.
Να χαρώ απαγόρευση κυκλοφορίας.
Οι Αρχές γνωρίζουν ότι
ο πολιτισμένος κόσμος στις μεγαλουπόλεις χρειάζεται μέρη συνάθροισης και κυνηγιού.
Κάποια καταστήματα, λοιπόν, δίνουν μίζα και διατηρείται η τάξη.
Επισήμως, ο νόμος ισχύει. Απλώς δεν επιβάλλεται.
Ποιος αποφασίζει ποιοι νόμοι επιβάλλονται και ποιοι όχι;
Κάποιος είπε κάποτε ότι το χειρότερο στη διαφθορά ως σύστημα διακυβέρνησης
είναι ότι λειτουργεί τόσο καλά.
Ραμές!
Πώς είναι ο πατέρας σου;
Καλά είναι, Χαντερμπάι. Σας ευχαριστώ.
Μα εγώ έχω ένα πρόβλημα.
Πες μου.
Μπάι, είναι ο σπιτονοικοκύρης μου.
Ζητάει διπλό ενοίκιο κιόλας.
Θέλει να κάνει έξωση όχι μόνο σ' εμένα, μα σ' όλες τις φαμίλιες στο κτίριό μου.
Έχει γκούντας που μας δέρνουν πολύ άσχημα.
Ακόμη και τον πατέρα μου.
Άρα, δεν είναι καλά.
Όχι, κύριε. Είναι πολύ υπερήφανος για να σας ζητήσει βοήθεια
και δεν θέλει να ταράξει την ησυχία σας.
Μα εγώ...
Είσαι καλός γιος.
Δεν θα κάνουμε τίποτα που θα θίξει την περηφάνια του.
Και δεν χρειάζεται να του μιλήσεις γι' αυτό μέχρι να λυθεί, ινσαλάχ.
Σας ευχαριστώ. -Καλά. Ναι, ναι.
Πόσα κατάλαβες;
Όχι πολλά. Κάτι για το σπίτι του και τον πατέρα του.
Ο σπιτονοικοκύρης θέλει να τους διώξει.
Με τη βία, αν χρειαστεί.
Οπότε, απειλείς αυτόν που τους απειλεί;
Εγκρίνεις;
Η έγκρισή μου σου περισσεύει, νομίζω.
Είσαι ο Αμπντέλ Χαντέρ Χαν.
Επειδή μπορώ να κάνω άνετα κάτι, δεν σημαίνει πάντα ότι πρέπει να το κάνω.
Απάντα μου σε αυτό. Αν ήσουν εσύ;
Πιστεύω πως αν συμπαθούσα τον Ραμές κι αυτός ο σπιτονοικοκύρης παραφερόταν,
θα τον βοηθούσα όπως μπορούσα.
Ακόμη κι αν έπρεπε να παρανομήσεις;
Ποιος επιλέγει ποιοι νόμοι επιβάλλονται και ποιοι όχι;
Τελικώς, ασχέτως των νόμων ή του ποιος επιλέγει,
ο καθένας από εμάς, κάθε άτομο σε κάθε γαλαξία, σε κάθε σύμπαν,
κινείται προς τον Θεό.
Δεν πιστεύω στον Θεό.
Τότε, έχουμε πολλά ακόμη να πούμε εσύ κι εγώ.
Ξεκίνα. Θα τον πάμε στο κλαμπ.
Είπες ότι θα έμενες εδώ. -Όχι. Απλώς δεν είπα ότι δεν θα έμενα.
Η συμφωνία σου.
Έχω προχωρήσει πολύ, Λίζα. Δεν έχω επιλογή.
Μην απογοητεύσεις τον κο Χαντέρ Χαν.
Μείνε. Σε παρακαλώ.
Και για τις δυο μας.
Βλέπω τι σου κάνει αυτό. Το ξέρεις κι εσύ, απλώς δεν το παραδέχεσαι.
Επίλεξε εμένα. Μείνε μαζί μου.
Αυτό έχει τη μεγαλύτερη σημασία.
Νοιάζομαι για σένα. Το ξέρεις.
Μα επιλέγεις εκείνον και πάλι.
Εδώ έχει τους καλύτερους τραγουδιστές γκαζέλ στη Βομβάη.
Τι είναι το "γκαζέλ";
Ερωτικά κομμάτια προς τον Θεό.
Ό,τι κι αν πιστεύεις, δεν υπάρχει πίστη στον Θεό.
Είτε τον γνωρίζουμε είτε όχι.
Εγώ δεν γνωρίζω τον Θεό, μα θεωρώ πως είναι ουσιαστικά ανέφικτος.
Το γεγονός ότι είναι ανέφικτος αποδεικνύει ότι υπάρχει!
Δηλαδή, όλα όσα είναι εφικτά δεν υπάρχουν;
Είμαι πανευτυχής που καταλαβαίνεις!
Καθόλου.
Τώρα έμπλεξες, φίλε μου.
Τίποτα δεν υφίσταται όπως το βλέπουμε. Τα μάτια μας είναι ψεύτες.
Όλα όσα μοιάζουν αληθινά ανήκουν στην ψευδαίσθηση. Εσύ, εγώ, αυτός ο χώρος.
Αν όλα είναι ψευδαίσθηση, λοιπόν, πώς ξέρουμε τι να κάνουμε, πώς να ζήσουμε;
Λέμε ψέματα!
Ο σώφρων είναι απλώς καλύτερος ψεύτης από τον παράφρονα.
Τα μάτια σου λένε ψέματα.
Αυτά που νομίζεις ότι ξέρεις σου λένε ότι δεν είναι έτσι, μα ισχύει.
Προτιμούμε το ψέμα διότι είναι ευκολότερο.
Έτσι παραμένουμε σώφρονες;
Εγώ δεν είμαι παντρεμένος και δεν έχω γιους.
Μα αν σου πω ότι βλέπω ξεκάθαρα πως εσύ είσαι γιος μου,
ο Αμπντουλάχ είναι αδελφός σου, εγώ είμαι πατέρας σου,
θα το θεωρήσεις αδύνατο.
Θα αντισταθείς. Το κάνεις. Το βλέπω.
Προτιμάς να πιστεύεις το ψέμα πως είμαστε όλοι άγνωστοι
κι ότι δεν υπάρχει καμία σύνδεση μεταξύ μας.
Έχω πατέρα.
Κι εσένα δεν σε ξέρω. Ούτε εσύ ξέρεις εμένα.
Νομίζω πως ίσως σε ξέρω.
Για τι λες ψέματα στον εαυτό σου, κύριε Λιν;
Δεν λέω. Έχω τελειώσει με αυτά.
Ξέρω τι είμαι, τι έχω κάνει, τι χρωστώ.
Έχω αποφασίσει να συμπαθήσω τον Λιν.
Πώς σου φάνηκε η μουσική;
Είναι απίστευτη. Δεν έχω ξανακούσει κάτι παρόμοιο.
Μπορώ να σε ρωτήσω κάτι;
Όλα αυτά απόψε. Γιατί μ' έφερες εδώ;
Τι θες από μένα;
Τι κάνεις εσύ εδώ;
Ακούω, πίνω τσάι.
Μαθαίνω ότι ο κόσμος όπως τον ξέρω είναι μια ψευδαίσθηση.
Είμαι κόκαλο.
Έπρεπε να φύγεις απ' τη Βομβάη.
Ποια είναι η φίλη σας, κύριε Λιν;
Από δω η Κάρλα Σααρανέν.
Είμαστε φίλοι;
Δεν ξέρω.
Ας πούμε μόνο πως η Κάρλα έχει παίξει κεντρικό ρόλο στη ζωή μου εδώ ως τώρα.
Αληθινή ή μη.
Νομίζω πως είναι αληθινή.
Για την ακρίβεια...
η Κάρλα αποδεικνύει πως έχω δίκιο.
Αν την εφεύρισκα, θα μου φερόταν πολύ πιο όμορφα.
Κάρλα, επίτρεψέ μου να σου συστήσω τον Αμπντουλάχ Ταχέρι,
αδελφό μου από άλλη μητέρα, κατά πως φαίνεται,
με τον οποίο έσμιξα χάρη στη νέα μου γνωριμία, τον κύριο Αμπντέλ Χαντέρ Χαν.
Θα τον έχεις ακουστά. -Ασφαλώς.
Χάρηκα πολύ, κυρία Σααρανέν.
Παρομοίως. Πώς γνωριστήκατε;
Η μοίρα θεώρησε σκόπιμο να γνωριστούμε.
Παράξενο, μα συμβαίνει.
Βασικά "Η δυστυχία εξοικειώνει τον άνθρωπο με παράξενες συμμαχίες".
Ποιο είναι το τέρας;
Τι εννοείς;
Αυτό έχει ειπωθεί από κάποιον που πλαγιάζει μ' ένα τέρας.
Η κυρία Σααρανέν ξέρει από Σαίξπηρ.
Κάποιος μου είπε κάποτε
πως όλες οι ερωτήσεις κι οι περισσότερες απαντήσεις στη ζωή
βρίσκονται στον Σαίξπηρ.
Θέλετε να καθίσετε μαζί μας;
Δεν μπορώ. Έχω άλλη συντροφιά.
Έχουμε να συζητήσουμε για δουλειές. Πρέπει να επιστρέψω.
Καλή τύχη στις δουλειές σας.
Ινσαλάχ.
Καλό υπόλοιπο, κύριοι.
Πέρασα θαυμάσια, Λιν.
Ήταν κάποιου είδους τεστ;
Γιατί βοηθάς στη Σάγκαρ Βάντα;
Το χρειάζονταν.
Μια ευγενής πράξη, λοιπόν;
Δεν έχω τίποτα το ευγενές επάνω μου, αυτό είναι σίγουρο.
Δεν υπάρχουν καλοί ή κακοί άνθρωποι.
Αυτό που κάνουν ή αρνούνται να κάνουν είναι που τους κάνει καλούς ή διαβολικούς.
Αυτό το μέρος σημαίνει πολλά για μένα.
Σ' ευχαριστώ για απόψε, κύριε Χαν.
Παρακαλώ. Λέγε με Χαντερμπάι.
"Χαϊμπεντερμπάι".
Αρκετά κοντά.
Ίσως η μοίρα να μ' έφερε κοντά μ' αυτούς τους άντρες, πατέρα κι αδελφό.
Μα όλα όσα ακολούθησαν οφείλονταν στις δικές μου επιλογές,
όπως ακριβώς είχε πει ο Χαντέρ.
Εσύ την πήρες. Πήρες τη μητέρα μου.
Μόνο εκείνη είχα.
Ναι.
Δεν το ήθελα, αλλά το έκανα.
Κουράστηκα, Ραβί, να κάνω τόσο μεγάλα λάθη διαρκώς.
Θα το χρησιμοποιήσεις αυτό;
Ραβί!
Τι κάνεις, Ραβί;
Ραβί, αγόρι μου...
Η μητέρα σου έφυγε.
Αν το κάνεις αυτό, θα χάσεις κι εσύ τον εαυτό σου για πάντα.
Κατάλαβες;
Δεν του αξίζει να κουβαλά τον φόνο σου στη συνείδησή του, κε Λιν.
Κι είσαι ένας εγωιστής ανόητος που δεν το ξέρεις.
Πήγαινε στην καλύβα μου. Θα μείνεις με την οικογένειά μου.
Όχι, θείε Κασίμ. Δεν θα τον πειράξω, μα...
Ραβί. Κάνε αυτό που λέω.
Εμπρός, πήγαινε.
Τι του είπες;
Ότι θα μείνει με τη δική μου οικογένεια τώρα.
Η καλύβα της Λάκσμι είναι πλέον δική σου, κύριε Λιν.
Όταν ο κόσμος χρειάζεται τη βοήθειά σου, εδώ θα σε βρίσκει.
Δεν είναι δώρο αυτό.
Ναι.
ΒΑΣΙΣΜΕΝΟ ΣΤΟ ΣΑΝΤΑΡΑΜ ΤΟΥ ΓΚΡΕΓΚΟΡΙ ΝΤΕΪΒΙΝΤ ΡΟΜΠΕΡΤΣ
Υποτιτλισμός: Εύα Τανταλίδου